Ehdotus: Euroopan parlamentin ja neuvoston direktiivi elintarvikkeiden muista lisäaineista kuin väri- ja makeutusaineista annetun direktiivin 95/2/EY muuttamisesta /* KOM/99/0329 lopull. - COD 99/0158 */



Virallinen lehti nro C 021 E , 25/01/2000 s. 0042 - 0043



Ehdotus: EUROOPAN PARLAMENTIN JA NEUVOSTON DIREKTIIVI elintarvikkeiden muista lisäaineista kuin väri- ja makeutusaineista annetun direktiivin 95/2/EY muuttamisesta (komission esittämä) PERUSTELUT 1. Mitkä ovat ehdotetun toimenpiteen tavoitteet yhteisön velvoitteisiin nähden? Direktiivissä 89/107/ETY säädetään elintarvikkeiden eri lisäaineryhmien käytön yhdenmukaistamiseksi annettavista erityisdirektiiveistä. Elintarvikkeiden muita lisäaineita kuin väri- ja makeutusaineita koskeva direktiivi 95/2/EY hyväksyttiin 20 päivänä helmikuuta 1995. Sitä on nyt mukautettava tekniikassa ja tieteessä viime aikoina tapahtuneen kehityksen huomioon ottamiseksi. 2. Kuuluuko ehdotettua toimenpidettä koskeva toimivalta ainoastaan yhteisölle vai onko se jaettu jäsenvaltioiden kanssa? Ehdotettu toimenpide kuuluu ainoastaan yhteisön toimivaltaan. 3. Miltä osin kyse on yhteisön tason ongelmasta? Lisäaineiden käytön yhdenmukaistaminen yhteisön tasolla oli erittäin tärkeää sisämarkkinoiden toteuttamiseksi. Lisäaineita koskeva puitedirektiivi 89/107/ETY hyväksyttiin 21 päivänä joulukuuta 1988 ja kolme erityisdirektiiviä (väri-, makeutus- ja muista aineista) vuosina 1994 ja 1995. Siitä alkaen lisäaineiden käyttöön on kaikissa viidessätoista jäsenvaltiossa sovellettu samoja oikeudellisia välineitä. Tämä järjestely takaa elintarvikkeiden vapaan liikkuvuuden, varmistaa kuluttajansuojan korkean tason ja tarjoaa kuluttajille suuremman valinnanvapauden eri elintarvikkeiden välillä. Elintarvikkeiden muista lisäaineista kuin väri- ja makeutusaineista annettu direktiivi 95/2/EY perustuu sallittujen aineiden luettelon periaatteeseen. Direktiivin eri liitteissä on esitetty luettelo sallituista elintarvikelisäaineista ja elintarvikkeista, joissa niitä voidaan käyttää, sekä aineiden käytön edellytykset. Niiden elintarvikelisäaineiden käyttö, joita ei ole mainittu luettelossa, on kielletty lukuun ottamatta niitä uusia elintarvikelisäaineita, joiden käytön jäsenvaltiot ovat tilapäisesti sallineet kahden vuoden ajaksi. 4. Mikä on tehokkain ratkaisu ottaen huomioon yhteisön ja jäsenvaltioiden käytettävissä olevat keinot? Elintarvikelisäaineiden käytöstä olisi säädettävä yhdenmukaisesti Euroopan yhteisössä, jotta taataan elintarvikkeiden vapaa liikkuvuus. 5. Mitä lisähyötyä ehdotetusta toimenpiteestä on käytännössä ja mitä vahinkoa aiheutuu, jollei sitä toteuteta? Jotkin jäsenvaltiot ovat sallineet uusien elintarvikelisäaineiden käytön väliaikaisesti enintään kahdeksi vuodeksi. Tämä kaksivuotiskausi lähestyy nyt loppuaan. Mikäli komissio ehdottaa näiden lisäaineiden sallimista yhteisön tasolla, kyseinen jäsenvaltio voi jatkaa tilapäistä lupaa 18 kuukaudella. Tämä on arvioitu ajaksi, jona direktiivin 95/2/EY muuttamisen edellyttämät oikeudelliset menettelyt saadaan päätökseen. Mikäli komissio ei ehdota näiden elintarvikelisäaineiden sallimista, niiden lupa on peruutettava. 6. Minkälaisia toimenpiteitä yhteisön on mahdollista toteuttaa? Direktiivin 95/2/EY muuttamiseksi tarvitaan uusi direktiivi, jonka parlamentti ja neuvosto hyväksyvät 95 artiklan perusteella. 7. Onko yhtenäisten sääntöjen käyttöön ottaminen ehdottoman tarpeellista vai riittäisikö, että hyväksyttäisiin yleiset periaatteet asettava direktiivi ja jätettäisiin täytäntöönpano jäsenvaltioiden huoleksi? Komission ehdotus perustuu yhteisön tasolla toteutettavan täydellisen yhden-mukaistamisen periaatteeseen, kuten elintarvikelisäaineita koskevassa puite-direktiivissä säädetään. Yhtenäisiä sääntöjä tarvitaan, koska lisäaineet vaikuttavat kansanterveyteen. Jäsenvaltioiden välillä tulisi vallita laaja avoimuus, jotta voidaan varmistaa elintarvikkeiden korkea turvallisuustaso ja elintarvikkeiden vapaa kauppa yhteisössä. 8. Erityisiä huomioita Näillä direktiiviin 95/2/EY tehtävillä muutoksilla sallitaan joitakin uusia elintarvikelisäaineita, jotka on nykyisin kielletty mutta jotka elintarvikealan tiedekomitea on hiljattain arvioinut ja todennut soveltuvan ihmisravinnoksi. Lisäksi sallitaan joitakin uusia elintarvikelisäaineita, jotka on väliaikaisesti sallittu joissakin jäsenvaltioissa ja jotka elintarvikealan tiedekomitea on arvioinut. Muutoksilla myös laajennetaan joidenkin sallittujen elintarvikelisäaineiden käyttöä tiettyihin uusiin valmisteisiin. Ehdotus: EUROOPAN PARLAMENTIN JA NEUVOSTON DIREKTIIVI elintarvikkeiden muista lisäaineista kuin väri- ja makeutusaineista annetun direktiivin 95/2/EY muuttamisesta (ETA:n kannalta merkityksellinen teksti) EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen, ottavat huomioon ihmisravinnoksi tarkoitetuissa elintarvikkeissa sallittuja lisäaineita koskevan jäsenvaltioiden lainsäädännön lähentämisestä 21 päivänä joulukuuta 1988 annetun neuvoston direktiivin 89/107/ETY [1], sellaisena kun se on muutettuna Euroopan parlamentin ja neuvoston direktiivillä 94/34/EY [2], ja erityisesti sen 3 artiklan 2 kohdan ja 5 artiklan 3 kohdan, [1] EYVL L 40, 11.2.1989, s. 27. [2] EYVL L 237, 10.9.1994, s. 1. ottavat huomioon komission ehdotuksen [3], [3] EYVL ottavat huomioon talous- ja sosiaalikomitean lausunnon [4], [4] EYVL noudattavat perustamissopimuksen 251 artiklassa määrättyä menettelyä [5], [5] EYVL sekä katsovat, että (1) elintarvikkeiden muista lisäaineista kuin väri- ja makeutusaineista 20 päivänä helmikuuta 1995 annetussa Euroopan parlamentin ja neuvoston direktiivissä 95/2/EY [6], sellaisena kun se on viimeksi muutettuna direktiivillä 98/72/EY [7], luetellaan yhteisössä sallitut elintarvikelisäaineet sekä edellytykset niiden käytölle, [6] EYVL L 61, 18.3.1995, s. 1. [7] EYVL L 295, 4.11.1998, s. 18. (2) elintarvikelisäaineiden alalla käytettävät tekniikat ovat kehittyneet direktiivin 95/2/EY antamisen jälkeen, (3) direktiiviä 95/2/EY olisi mukautettava tämän kehityksen huomioon ottamiseksi, (4) direktiivin 89/107/ETY 5 artiklan 1 kohdan mukaisesti jäsenvaltiot voivat sallia alueellaan uuden elintarvikelisäaineen käytön kahden vuoden ajan, (5) jäsenvaltioiden pyyntöjen mukaisesti seuraavat elintarvikelisäaineet, joiden käyttö on kansallisesti sallittua, olisi hyväksyttävä yhteisön tasolla: etyylihydroksietyyliselluloosa, propaani, butaani ja isobutaani, (6) direktiivin 89/107/ETY 6 artiklan mukaisesti on kuultu komission päätöksellä 97/579/EY [8] perustettua elintarvikealan tiedekomiteaa ennen sellaisten säännösten antamista, jotka saattavat vaikuttaa kansanterveyteen, ja [8] EYVL L 237, 28.8.1997, s. 18. OVAT ANTANEET TÄMÄN DIREKTIIVIN: 1 artikla Muutetaan direktiivin 95/2/EY liitteet tämän direktiivin liitteessä olevien säännösten mukaisesti. 2 artikla 1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 31 päivänä elokuuta 2000. Jäsenvaltioiden on ilmoitettava tästä viipymättä komissiolle. Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään. 2. Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle. 3 artikla Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. 4 artikla Tämä direktiivi on osoitettu jäsenvaltioille. Tehty Brysselissä Euroopan parlamentin puolesta Neuvoston puolesta Puhemies Puheenjohtaja LIITE 1. Liitteessä I: a) Lisätään taulukkoon lisäaineet seuraavasti: "E 467 Etyylihydroksietyyliselluloosa E 949 Vety*" b) Lisätään huomautusten 3 kohdassa olevaan merkin * selitykseen aine "E 949". 2. Liitteessä II: Lisätään rivi seuraavasti: >TAULUKON PAIKKA> 3. Liitteessä IV: a) Lisätään kohtaan E 445 (puuhartsien glyseroliesterit) seuraava teksti: Tislatut alkoholijuomat tislattujen alkoholijuomien määritelmää, kuvausta ja esittelyä koskevista yleisistä säännöistä annetun neuvoston asetuksen (ETY) N:o 1576/89 mukaisesti ** Tislatut alkoholijuomat, joiden alkoholipitoisuus on alle 15 tilavuusprosenttia // 100 mg/l 100 mg/l ** EYVL L 160 , 12.6.89, s.1." b) Lisätään rivit seuraavasti: >TAULUKON PAIKKA> 4. Korvataan liitteessä V ensimmäinen rivi seuraavasti: >TAULUKON PAIKKA> VAIKUTUSTEN ARVIOINTI EHDOTUKSEN VAIKUTUS YRITYSTOIMINTAAN JA ERITYISESTI PIENIIN JA KESKISUURIIN YRITYKSIIN (PK-YRITYKSIIN) Ehdotuksen nimi Ehdotus Euroopan parlamentin ja neuvoston direktiiviksi elintarvikkeiden muista lisäaineista kuin väri- ja makeutusaineista annetun direktiivin 95/2/EY muuttamisesta Asiakirjan viitenumero III/5173/99 Tavoite Ehdotetut muutokset koskevat direktiivissä 95/2/EY määriteltyä sallittujen elintarvikelisäaineiden luetteloa. Direktiivi 95/2/EY on laadittu elintarvikelisäaineita koskevan puitedirektiivin 89/107/ETY säännösten mukaisesti; puitedirektiivissä komissiota kehotetaan tekemään ehdotus elintarvikelisäaineista, elintarvikkeista, joihin näitä lisäaineita voidaan lisätä, sekä niiden raja-arvoista. Ehdotus elintarvikkeiden muita lisäaineita kuin väri- ja makeutusaineita koskevaksi Euroopan parlamentin ja neuvoston direktiiviksi 95/2/EY tehtiin elokuussa 1992 ja hyväksyttiin maaliskuussa 1995. Edellinen ehdotus direktiivin muuttamiseksi tehtiin maaliskuussa 1996 ja hyväksyttiin marraskuussa 1998. Koska tekniikan ja tieteen taso sekä elintarvikkeiden valmistusmenetelmät ovat sen jälkeen kehittyneet, on tarpeen muuttaa direktiivissä 95/2/EY esitettyä sallittujen aineiden luetteloa. Sen vuoksi on ollut tarpeen tehdä Euroopan parlamentin ja neuvoston direktiivin 95/2/EY muuttamiseksi ehdotus, jossa tarkistetaan elintarvikkeiden muiden sallittujen lisäaineiden kuin väri- ja makeutusaineiden luetteloa. Vaikutus yritystoimintaan 1. - Muutokset vaikuttavat kaikkiin elintarviketeollisuuden aloihin, joilla käytetään lisäaineita elintarvikkeiden valmistuksessa. - Muutokset vaikuttavat sekä pk-yrityksiin että suurempiin yrityksiin laajentamalla valmistettavien tuotteiden valikoimaa. - Vaikutusten maantieteellinen jakautuminen on tasaista. 2. Muutokset eivät vaikuta työllisyyteen. Kilpailukyky paranee, koska tuotantoteho paranee. 3. Ehdotuksessa ei säädetä pk-yrityksiä koskevista erityistoimenpiteistä. Kaikkia yrityksiä kohdellaan tasapuolisesti. Kuuleminen Asianomaisia komission yksiköitä on kuultu virallisesti.